open-index/open-wikipedia-markdown huggingface dataset:
MEDLINE

Η **MEDLINE** (Medical Literature Analysis and Retrieval System Online, ή MEDLARS Online) είναι βιβλιογραφική βάση δεδομένων επιστημών ζωής και βιοϊατρικής πληροφορίας. Περιλαμβάνει βιβλιογραφικές πληροφορίες για άρθρα επιστημονικών περιοδικών που καλύπτουν ζητήματα ιατρικής, νοσηλευτικής, φαρμακευτικής, οδοντιατρικής, κτηνιατρικής. Η MEDLINE καλύπτει επίσης ένα μεγάλο τμήμα της βιολογικής και βιοχημικής βιολογίας και θέματα όπως η μοριακή εξέλιξη.

## Βάση δεδομένων
Η βάση δεδομένων περιέχει περισσότερα από 26 εκατ. αρχεία από 5.639 επιλεγμένες δημοσιεύσεις που καλύπτουν ζητήματα βιοϊατρικής και υγείας από το 1950 έως σήμερα. Αρχικά κάλυπτε άρθρα από το 1965 και εντεύθεν, ωστόσο διευρύνθηκε και στον κύριο κατάλογο υπάρχουν διαθέσιμα άρθρα από το 1950/51. Από τις αναφορές που προστέθηκαν στην περίοδο 1995-2003  περίπου το 48% αφορά σε άρθρα που δημοσιεύτηκαν στις ΗΠΑ, περί το 88% άρθρα που δημοσιεύτηκαν στα Αγγλικά και περίπου 76% διαθέτουν αγγλικές περιλήψεις.

Την βάση δεδομένων διαχειρίζεται η Αμερικανική Εθνική Ιατρική Βιβλιοθήκη (NLM), είναι ελεύθερα διαθέσιμη στο διαδίκτυο και ερευνήσιμη μέσω του PubMed και του συστήματος Entrez. Η λειτουργία της ξεκίνησε το  1964 και ήταν η πρώτη μεγάλης κλίμακας υπηρεσία αναζήτησης διαθέσιμη στο ευρύ κοινό.

## Παραπομπές σημειώσεις

## Εξωτερικοί σύνδεσμοι
*MEDLINE

Κατηγορία:Βάσεις δεδομένων
Ευθύμιος Αντώναρος

Ο **Ευθύμιος Αντώναρος** (1915-1995) ήταν Έλληνας λατινιστής, κλασικός φιλόλογος και καθηγητής πανεπιστημίου.

## Βιογραφία
Ο Ευθύμιος Αντώναρος γεννήθηκε στις 26 Δεκεμβρίου 1915 στον Πειραιά. Φοίτησε στη Φιλοσοφική Σχολή Αθηνών και μετά την αποφοίτησή του εργάστηκε σε σχολέια της Μέσης Εκπαίδευσης φθάνοντας στον βαθμό του Γυμνασιάρχη και του Επιθεωρητή Μέσης Εκπαίδευσης. Το 1952 έλαβε το Διδακτορικό του δίπλωμα με τίτλο *Μελέται περί τον Απουλήιον*. Το 1953 έλαβε υποτροφία από το ιταλικό κράτος και συνέχισε σπουδές στο Πανεπιστήμιο της Ρώμης, στο Γρηγοριανό Πανεπιστήμιο στην Ανώτατη Σχολή των Λατινικών Γραμμάτων. Το 1953 έλαβε από το Πανεπιστήμιο της Περούτζια δίπλωμα Ανωτάτων Σπουδών στη γλώσσα, τη φιλολογία, την ιστορία και την τέχνη της Ιταλίας. Το 1963 επέστρεψε στην Ελλάδα και υπέβαλε διατριβή επί υφηγεσία λατινιστί με τίτλο *Quaestiones Lucritianae* και εξελέγη υφηγητής της Λατινικής φιλολογίας. Το 1976 εξελέγη τακτικός καθηγητής της 'Α Έδρας της Λατινικής Φιλολογίας και δίδαξε ως το 1983, οπότε αποχώρησε λόγω ορίου ηλικίας. Απεβίωσε στις 11 Αυγούστου 1995.

## Εργογραφία

* Μελέται περί τον Απουλήιον, 1952
* Η γνησιότης του *Pro M. Marcello* Λόγου του Κικέρωνος, 1958
* Quaestiones Lucritianae, Athenis, MCMLVIII
* Η γνησιότης του *Pro M. Marcello* Λόγου του Κικέρωνος. (Συμπλήρωμα), 1958
* Περί την σύνταξιν του Λουκρητίου (Ιδιάζουσα χρήσις του ρήματος παρά Λουκρητίω), 1958
* Quaestiones Lucritianae (ΙΙ), Athenis, MCMLX
* Erat Italia tum plena Graecorum artium ac disclipinarum. Athenis, MCMLX
* Vergili poeamata Catullum passim redoelent. Athenis, MCMLX
* Quantum Catullus apud Horatium valuerit. Quid elegiaci poetae Catullo debeant, Athenis, MCMLXIV
* Quid Ovidius e Catullo libaverit, Athenis, MCMLXIV
* Catulllus et Appendix Vergiliana (I), Athenis, MCMLXIV
* Ερρίκος Σκάσσης (1884-1977), ΕΕΦΣΠΑ, 26,(1977-1978) σελ. 554-576
* Δίκαιος των νεοελλήνων έπαινος, ΕΛΠΑ, 23, (1978-1979), σελ. 63-99
* Catulllus et Appendix Vergiliana (IΙ), Athenis, MCMLXXXIV
* Vergilius et Aegaeum mare, Athenis, MCMXC
* Catullus et poetae post Augusti aetatem, Athenis, MCMXCII
* De humanitate et de cultu, Πρακτικά Στ διεθνούς συνεδρίου Latinitatis Vivae, Durham, Αγγλία.

## Παραπομπές


## Πηγές
* 

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες φιλόλογοι
Αναγέννηση Γερμασόγειας (ποδόσφαιρο)

not confused with Αναγέννηση Καρδίτσας 

Η **Αναγέννηση Γερμασόγειας** είναι κυπριακή ποδοσφαιρική ομάδα με έδρα τη Γερμασόγεια της επαρχίας Λεμεσού. Ιδρύθηκε το 1956.  Αποτελεί μέρος του αθλητικού συλλόγου Αναγέννηση Γερμασόγειας, ο οποίος διαθέτει και καλαθοσφαιρικά τμήματα ανδρών και γυναικών. Η Αναγέννηση Γερμασόγειας έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου. Χρώματα της ομάδας είναι το μπλε και το άσπρο.

## Ιστορία
Έως το 1993 αγωνιζόταν στις διοργανώσεις της ΠΑΑΟΚ. Το 1993 κατέκτησε το πρωτάθλημα ένταξης ΣΤΟΚ και έτσι εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ).

### Περίοδος 1993-1999
Την περίοδο 1993-94 τερμάτισε στην έκτη θέση. Την επόμενη περίοδο τερμάτισε στη δεύτερη θέση και προβιβάστηκε στη Γ΄ κατηγορία. Ακολούθησαν τρεις συμμετοχές στη Γ΄ κατηγορία. Την περίοδο 1997-98 τερμάτισε στην τρίτη θέση και προβιβάστηκε στη Β΄ κατηγορία.



### Δεκαετία 1999-2000
Παρέμεινε πέντε συνεχόμενες περιόδους στη Β΄ κατηγορία. Την περίοδο 2002-03 τερμάτισε στην τελευταία θέση και υποβιβάστηκε στη Γ΄ κατηγορία. Ακολούθησε ένας ακόμα υποβιβασμός, από τη Γ΄ κατηγορία στη Δ΄ κατηγορία, την επόμενη περίοδο. Την περίοδο 2005-06 κατέκτησε το πρωτάθλημα Δ΄ κατηγορίας και προβιβάστηκε στη Γ΄ κατηγορία. Υποβιβάστηκε την περίοδο 2007-08.



### Περίοδος 2010-2013
Την περίοδο 2009-10 προβιβάστηκε στη Γ΄ κατηγορία για να υποβιβαστεί την περίοδο 2011-12. Μετά το τέλος της περιόδου αποχώρησε από την ΚΟΠ και συνέχισε στις διοργανώσεις της ΠΑΑΟΚ.Το 2018 ανέστειλε την λειτουργία της. Επαναδραστηριοποιήθηκε ξανά το 2024.




## Τίτλοι-Διακρίσεις
* Δ΄ Κατηγορία:
** Πρωταθλήτρια (1): 2006
* Πρωτάθλημα Ένταξης ΣΤΟΚ:
** Πρωταθλήτρια (1): 1993
* Κύπελλο ΣΤΟΚ:
** Κυπελλούχος (1): 1993

## Παραπομπές


## Βιβλιογραφία

*

## Εξωτερικοί σύνδεσμοι
* Προφίλ στην ιστοσελίδα της Κυπριακής Ομοσπονδίας Ποδοσφαίρου

## Δείτε επίσης
*Ποδόσφαιρο στην Κύπρο

Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1956
Κατηγορία:Γερμασόγεια
Ροντρίγκο Μολέντο

Ο **Ροντρίγκο Μοντέστο ντα Σίλβα Μολέντο** (γεννήθηκε στις 27 Οκτωβρίου 1987, στο Ρίο ντε Τζανέιρο) είναι Βραζιλιάνος ποδοσφαιριστής που παίζει ως κεντρικός αμυντικός.

## Συλλογική καριέρα
Γεννήθηκε στο Ρίο ντε Τζανέιρο, ξεκίνησε στις αρχές του 2008 να παίζει ποδόσφαιρο στη δεύτερη κατηγορία του Καμπεονάτο Καταρινένσε. Προσέλκυσε το ενδιαφέρον της Ουνιάο, μιας Βραζιλιάνικης ποδοσφαιρικής ομάδας από τη Ροντονόπολις, Μάτο Γκρόσο. Το καλοκαίρι του 2009, πήγε δανεικός στην πολωνική ομάδα Όντρα Βονζίσλαβ. Στο τέλος της σεζόν, επέστρεψε στη Βραζιλία για να παίξει για την Ουνιάο βοηθώντας την να κερδίσει το 2010 το Περιφερειακό πρωτάθλημα. Οι εμφανίσεις του προσέλκυσαν την Ιντερνασιονάλ σε ένα παιχνίδι για το Κύπελλο Βραζιλίας. Το 2011 υπέγραψε μαζί τους. Σκόραρε το πρώτο του γκολ για τον σύλλογο στις 7 Σεπτεμβρίου 2011, στη νίκη με 4-2 ενάντια στην Αμέρικα Μινέιρο στο Καμπεονάτο Βραζιλέιρο.

Το 2013 η Μέταλιστ απέκτησε τον Ροντρίγκο Μολέντο για R$ 20.51 εκατ. ευρώ.  Στην Ουκρανία, η αρχή ήταν συναρπαστική και ο Μολέντο άρχισε να παίζει σημαντικούς αγώνες, αλλά ένας σοβαρός τραυματισμός στο γόνατο τον κράτησε εκτός για αρκετά παιχνίδια. Στην αγωνιστική περίοδο 2013-14, ο Μολέντο ξεκίνησε στον προκριματικό γύρο του Τσάμπιονς Λιγκ εναντίον του ΠΑΟΚ. Είχε ένα ρόλο ζωτικής σημασίας για τον σύλλογο σε όλες τις διοργανώσεις. 

Μετά από έξι μήνες με την Ιντερνασιονάλ, έγινε μέλος του Παναθηναϊκού μέχρι το καλοκαίρι του 2018.
Αυτό έγινε το δεύτερο πέρασμα του σε μία ευρωπαϊκή ομάδα, μετά από τα δύο χρόνια που πέρασε στη Μέταλιστ.   Στις 19 Μαρτίου 2016, ο Βραζιλιάνος κεντρικός αμυντικός σκόραρε δύο φορές εναντίον του Ηρακλή για έναν αγώνα στην ελληνική Σούπερ Λίγκα και εξέφρασε τη χαρά του για τη νίκη της ομάδας του. 

## Διεθνής καριέρα
Στις 19 Απριλίου 2013, ο Μολέντο κλήθηκε στην Εθνική Βραζιλίας με προπονητή τον Λουίς Φελίπε Σκολάρι για τον φιλικό αγώνα στις 24 Απριλίου με τη Χιλή, ως αντικαταστάτης του Ενρίκε που έπαιζε έναν αγώνα με την ομάδα του την επόμενη μέρα.

Ωστόσο, η Ποδοσφαρική Συνομοσπονδία Νοτίου Αμερικής μετέφερε το παιχνίδι της Παλμέιρας για την επόμενη εβδομάδα, επιτρέποντας στον Σκολάρι να ξανακαλέσει τον Ενρίκε, διατηρώντας παράλληλα τον Μολέντο στην αποστολή.

## Τίτλοι
; Ιντερνασιονάλ
* Ρεκόπα Σουνταμερικάνα: 2011
* Καμπεονάτο Γκάουτσο: 2012, 2013

## Παραπομπές


## Εξωτερικοί σύνδεσμοι
* Ροντρίγκο Μολέντο προφίλ στο 90minut

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές ΦΚ Μεταλίστ Χάρκιβ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Σούπερ Λιγκ Ελλάδας
AGBU Ararat Λευκωσίας

Ο **AGBU Ararat** (Armenian General Benevolent Union Ararat, Γενική Ανθρωπιστική Ένωση Αρμενίων Αραράτ) Λευκωσίας, είναι ομάδα ποδοσφαίρου σάλας των Αρμενίων της Κύπρου με έδρα τη Λευκωσία. Είναι η πιο πετυχημένη ομάδα στο ποδόσφαιρο σάλας της Κύπρου, έχοντας τα περισσότερα πρωταθλήματα (7) και τα περισσότερα κύπελλα (6).

## Ιστορία

Ο AGBU Ararat ιδρύθηκε το 1999. Απο την ίδρυση του αγωνίστηκε στην Α΄ κατηγορία ποδοσφαίρου σάλας ανδρών Κύπρου. Κατά την πρώτη του χρονιά (1999-00) κατακτά το πρώτο κύπελλο στην ιστορία του.Την επόμενη χρονιά 2000-01 φτάνει στην πρώτη του κατάκτηση πρωταθλήματος και στην συνέχεια γίνεται η πρώτη Κυπριακή ομάδα που αγωνίστηκε στο Κύπελλο ποδοσφαίρου σάλας της ΟΥΕΦΑ. Μέχρι το τέλος της δεκαετίας ακολούθησαν ακόμη έξι κατακτήσεις πρωταθλήματος και πέντε κατακτήσεις κυπέλλου με τελευταία επιτυχία το νταμπλ της περιόδου 2009-10. Στα επόμενα χρόνια και με την είσοδο παραδοσιακών αθλητικών σωματείων της Κύπρου στο πρωτάθλημα ποδοσφαίρου σάλας, ο AGBU Ararat έχασε τον πρωταγωνιστικό του ρόλο και έπεσε σε μαρασμό. Την περίοδο 2015-16 υποβιβάστηκε για πρώτη φορά στην ιστορία του στην Β΄ κατηγορία ποδοσφαίρου σάλας ανδρών Κύπρου. Τον Ιούλιο του 2016 ανακοινώθηκε η διάλυση της ομάδας και η συγχώνεψη της με την Ομόνοια Λευκωσίας. Η ομάδα επαναδραστηριοποιήθηκε το 2018.

## Τίτλοι-Διακρίσεις

* Πρωτάθλημα Κύπρου:
** Πρωταθλήτρια (7): 2001, 2002, 2003, 2004, 2005, 2007, 2010 

* Κύπελλο Κύπρου:
** Κυπελλούχος (6): 2000, 2003, 2005, 2008, 2009, 2010

## Παραπομπές


Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις αθλητικών συλλόγων το 1999
Κατηγορία:Κυπριακές ομάδες ποδοσφαίρου σάλας
Κατηγορία:Αρμενική διασπορά στην Κύπρο
Κατερίνα Σιάπαντα

Η **Κατερίνα Σιάπαντα** είναι Ελληνίδα τραγουδίστρια.

## Βιογραφικά στοιχεία

Η Κατερίνα Σιάπαντα γεννήθηκε στην Θεσσαλονίκη. Από μικρή ηλικία ασχολήθηκε με το τραγούδι.
Συμμετείχε δύο φορές σε Φεστιβάλ:
• 1987 : βραβείο ερμηνείας στο Φεστιβάλ Τραγουδιού Θεσσαλονίκης.
• 1994 : Α’ βραβείο στο Φεστιβάλ Τραγουδιού Θεσσαλονίκης με το τραγούδι 'Το μυστικό' και με το ίδιο τραγούδι, το Β’ βραβείο στο φεστιβάλ χωρών Ευρωπαϊκής Ένωσης και Κύπρου.
Έχει συνεργαστεί δισκογραφικά και σε συναυλίες στην Ελλάδα και το εξωτερικό με τους: 
Σταμάτη Σπανουδάκη, Σωκράτη Μάλαμα, Μανώλη Ρασούλη ,  Μελίνα Κανά, Λουδοβίκο των Ανωγείων, Αγάθωνα,
Πέτρο Γαϊτάνο, Αντώνη Καλογιάννη, Γιώργο Καζαντζή, Μιχάλη Παπαζήση, Γιώργο Λίζο, Γιάννη Μήτση, Ευγένιο Δερμιτάσογλου, Μαρία Φωτίου, Γιάννη Λεκόπουλο κ.ά.

Ως στιχουργός συνεργάστηκε με το Γιώργο Καζαντζή (με το τραγούδι «Ο Τελευταίος των Μοϊκανών» από το cd «ΜΠΑΡΚΟ ΨΥΧΗΣ» και με ερμηνευτή τον Ανδρέα Καρακότα) και με τον Γιώργο Νταλάρα (με το τραγούδι «Μόνος» από το cd «ΣΤΑ ΤΡΑΓΟΥΔΙΑ ΠΟΥ ΣΟΥ ΓΡΑΦΩ» με συνθέτη τον Στέργιο Γαργάλα).

## Δισκογραφία
### Συμμετοχές

* 1988 - «ΣΕ ΜΑΓΙΚΑ ΜΟΝΟΠΑΤΙΑ» - στίχοι και μουσική του Χρήστου Μιχαηλίδη
* 1988 - «Η ΦΑΝΕΛΑ ΜΕ ΤΟ 9» - στίχοι και μουσική του Σταμάτη Σπανουδάκη (το soundtrack της ομώνυμης ταινίας του Παντελή Βούλγαρη)
* 1988 - «ΑΔΙΟΡΘΩΤΗ ΑΓΑΠΗ» - μουσική του Βασίλη Ηλιάδη
* 1990 - «ΓΙΑΓΙΑ ΕΙΡΗΝΗ» - στίχοι και μουσική του Κώστα Μπραβάκη(συγκρότημα «Νώε»)
* 1993 - «ΚΥΚΛΟΣ» - του Σωκράτη Μάλαμα
* 1996 - «ΚΡΥΣΤΑΛΛΑ ΤΟΥ ΝΟΥ» - στίχοι και μουσική του Ευγένιου Δερμιτάσογλου.
* 1997 - «ΣΕΛΟΤΕΪΠ» - των Πέτρου Βαγιόπουλου και Μανώλη Ρασούλη 
* 1997 - «ΛΑΒΥΡΙΝΘΟΣ» που μετονομάστηκε σε «ΣΩΚΡΑΤΗΣ ΜΑΛΑΜΑΣ»
* 1997 - «ΠΥΛΗ ΤΗΣ ΑΜΜΟΥ» - του Λουδοβίκου των Ανωγείων
* 1998 - «ΤΟ ΤΡΕΝΟ ΦΤΑΝΕΙ ΤΕΛΙΚΑ ΣΤΗΝ ΚΑΤΕΡΙΝΗ» - των Χάρη Παπαδόπουλου και Μανώλη Ρασούλη
* 1998-2000 - «ΑΠΟΧΡΩΣΕΣ» - cd που ηχογραφήθηκε στο εξωτερικό(Ελβετία) και περιέχει γνωστά ελληνικά τραγούδια σε τζαζ ενορχηστρώσεις από τον Θόδωρο Καπηλίδη
* 1999 - «ΒΑΡΥ ΦΟΡΤΙΟ» - του Ευγένιου Δερμιτάσογλου
* 2000 – «ΤΑΞΙΔΙ ΣΤΟΝ ΘΕΡΜΑΪΚΟ» - cd του τραγουδιστή Κώστα Δημητριάδη (στίχοι-μουσική: Γιώργος Καραμανλής)
* 2000 – CD BOX «Τα αυθεντικά»
* 2000 – «ΚΑΡΜΑ ΚΑΙ ΝΤΑΡΜΑ» - μουσική: Γιώργος Καζαντζής,στίχοι: Λίλη Βαρύνου.
* 2005 - «ΛΕΝΕ» - Σωκράτης Μάλαμας (συλλογή)
* 2001 – «ΣΤΟ ΜΠΕΖΕΣΤΕΝΙ» - στίχοι και μουσική του Στέλιου Καραβέντζα.
* 2006 – «ΑΝΑΤΟΛΙΚΑ ΣΤΗ ΜΕΣΟΓΕΙΟ» (στίχοι: Γ. Τεμεκενίδης,μουσική: Βασίλης Κασούρας)
* 2010 – «ΜΙΑ ΦΟΡΑ ΘΥΜΑΜΑΙ»-Συλλογή
* 2010 - "ΚΟΤΣΥΦΑΚΙ ΤΟΥ ΟΝΕΙΡΟΥ" (στίχοι: Γ. Τεμεκενίδης, μουσική: Βασίλης Κασούρας)
* 2015 - «ΜΑΝΩΛΗΣ ΡΑΣΟΥΛΗΣ»-Μανώλης Ρασούλης (συλλογή).
* 2023 - "ΚΙ ΟΛΑ ΕΙΝ' ΑΛΛΙΩΣ" (στίχοι: Μαρία Τσιμικλή, μουσική: Τάσος Γκρους)

## Παραπομπές

Κατηγορία:Ελληνίδες τραγουδίστριες
Κρατήρας της Μάχης

Ο **Κρατήρας της Μάχης** είναι κρατήρας που προέκυψε ύστερα από ανασύσταση με τα ελάσματα αργύρου που βρέθηκαν στον τάφο IV το 1876, κατά τη διάρκεια των ανασκαφών του ταφικού Κύκλου A της ακρόπολης των Μυκηνών από τον Ερρίκο Σλήμαν. Είναι μέρος των ταφικών δώρων ενός νεαρού πρίγκιπα του πρώιμου Μυκηναϊκού κόσμου γύρω στον 16 αι. π.Χ.. Ο κρατήρας αναπαριστά ανάγλυφη σκηνή μάχης δύο αντίπαλων ομάδων πολεμιστών πάνω από έναν πεσμένο οπλίτη. Το εσωτερικό του περιείχε χρυσά και αργυρά κύπελλα. Το αγγείο αποκαταστάθηκε από την αρχαιολόγο Αγνή Ξενάκη-Σακελλαρίου με τη βοήθεια των συντηρητών του Εθνικού Αρχαιολογικού Μουσείου. Εκτέθηκε στην αίθουσα του Βωμού (34) του Εθνικού Αρχαιολογικού Μουσείου στα πλαίσια της δράσης Αθέατο Μουσείο μέχρι τις 25 Σεπτεμβρίου 2016.

## Ιστορία του ευρήματος
Κατά τη διάρκεια των ανασκαφικών εργασιών το 1876 από τον Ερρίκο Σλήμαν, στον ταφικό κύκλο Α της ακρόπολης των Μυκηνών, βρέθηκε τάφος που ανήκε σε πρίγκιπα ηλικίας μεταξύ 17-19 ετών. Η ανθρωπολογική εξέταση που δημοσιεύτηκε το 2010 προσδιόρισε ίχνη περιοστίτιδας στο οστό του δεξιού μηρού του. Ο τάφος IV περιείχε νεκρικά δώρα όπως ξίφη, χρυσελεφάντινα μικροτεχνήματα και περίτεχνα χρυσά και αργυρά κύπελλα του κρητομυκηναϊκού κόσμου. Επίσης βρέθηκε πλήθος αργυρών ελασμάτων τα οποία αριθμήθηκαν με τους αριθμούς ευρετηρίου 605 - 607. Ο Σλήμαν δεν τα αναφέρει στην αρχική δημοσίευση σχετικά με τους τάφους. Μόνο ο G. Karo, στο έργο του *Die Schachtgraber von Mykenai* αναφέρει τα μέρη ενός μεγάλου αγγείου από άργυρο με τον αριθμό 605-607. Τα ελάσματα μεταφέρθηκαν στην Αθήνα όπου παρέμειναν ξεχασμένα μέχρι τη δεκαετία του 1960 όπου και ο διευθυντής του Αρχαιολογικού Μουσείου Χρήστος Καρούζος, ανέθεσε  στην αρχαιολόγο Αγνή Ξενάκη - Σακελλαρίου να τα μελετήσει. Ύστερα από τη μελέτη της αρχαιολόγου, κατέστη δυνατή η ανασύσταση του αγγείου που αποδείχθηκε πως πρόκειται για το μεγαλύτερο αργυρό αντικείμενο της μυκηναϊκής αρχαιότητας. Με τη βοήθεια των λεπτομερών σημειώσεων του Έλληνα αρχαιολόγου Παναγή Σταματάκη που συμμετείχε στις ανασκαφές και ανακαλύφθηκαν το 2003 στο αρχείο του Εθνικού Αρχαιολογικού Μουσείου, γνωρίζουμε ότι μέσα στον κρατήρα υπήρχαν 12 αργυρά και χρυσά κύπελλα και ένα αλαβάστρινο ρυτό. Το *χειρόγραφο του Παναγή Σταματάκη* καθιστά αυτό το αρχαιολογικό εύρημα το πρώτο συμποσιακό σύνολο των πρώτων αριστοκρατών του ελληνόφωνου κόσμου.

## Περιγραφή
Το 1974 η Σακελλαρίου δημοσίευσε σχετική μελέτη για την αποκατάσταση του αγγείου, που λόγω της κακής κατάστασης διατήρησής του δεν εκτίθετο. Ο κρατήρας της Μάχης έχει περίτεχνο ανάγλυφο διάκοσμο και στο κυρίως τμήμα του αναπαριστάται η μάχη δύο ομάδων πολεμιστών, με διαφορετικό είδος ασπίδων. Τέσσερις πολεμιστές με οκτώσχημες ασπίδες από τη μία μεριά, εναντίον τεσσάρων με πυργοειδείς ασπίδες από την άλλη και ένας στρατιώτης, που έχοντας πέσει ηρωικά στο πεδίο της μάχης, κείτεται στο έδαφος ανάμεσα στις αντίπαλες ομάδες.

## Παραπομπές


Κατηγορία:Κρατήρας
Κατηγορία:Εκθέματα στο Εθνικό Αρχαιολογικό Μουσείο της Αθήνας
Ζευγοστάσι Καστοριάς

Το **Ζευγοστάσι** είναι ορεινός οικισμός σε υψόμ. 860μ.της Περιφερειακής Ενότητας Καστοριάς. Διοικητικά ανήκει στον Δήμο Άργους Ορεστικού στη Μακεδονία. Σύμφωνα με την απογραφή του 2011 είχε 6 κατοίκους. Mέχρι το 1928 ονομάζονταν *Δόλιανη*. Βρίσκεται στο ΝΔ τμήμα της Π.Ε. Καστοριάς κοντά στα όρια της Π.Ε. Κοζάνης. Απέχει από την πόλη της Καστοριάς περίπου 27 χλμ. Στην πρώτη επίσημη απογραφή του ελληνικού κράτους (1913) αριθμούσε  344 άτομα και μετά τον εμφύλιο πόλεμο (1946-49) καταμετρούνται το 1951 87 κάτοικοι.
[thumb|left|280px|Η Κοίμηση της Θεοτόκου Ζευγοστασίου Καστοριάς ([1432). Η κατεδάφιση του περιστώου είχε καταστρεπτικές συνέπειες γα τις εξωτερικές τοιχογραφίες.]]

## Ο ναός της Κοιμήσεως της Θεοτόκου
Το χωριό είναι ιδιαίτερα γνωστό στην ευρύτερη περιοχή με πολλές όμως αναφορές και στο διαδίκτυο για το περίτεχνο τρούλο του ναού της και τις τοιχογραφίες του. Πρόκειται για μονόχωρο σταυροειδή μεταβυζαντινό ναό. Η πρώτη τοιχογράφηση, που έχει υποστεί πολλές φθορές, μας πληροφορεί και  για το έτος κτίσης του ναού. Η μεσαία ζώνη τοιχογραφιών  του 15ου αι. καλύπτεται με αγιογραφίες μέσα σε μετάλλια. Η δεύτερη τοιχογράφηση (1749), **ΑΨΜΘ** καλύπτει τους τοίχους του νάρθηκα και ορισμένα χαμηλά σημεία του ναού, όπου παριστάνονται η Κοίμηση της Θεοτόκου, ο Άγιος Πέτρος κ.α. 

Στην είσοδο υπάρχει η επιγραφή:

## Παραπομπές

## Εξωτερικοί σύνδεσμοι
*Ναός Κοιμήσεως της Θεοτόκου - Ζευγοστάσιο

Κατηγορία:Δήμος Ορεστίδος
Κατηγορία:Χωριά της περιφερειακής ενότητας Καστοριάς
Ντιλρουμπά Σουλτάνα (κόρη του Μεχμέτ Γ΄)

Η **Ντιλρουμπά Σουλτάν** (Οθ. Τούρκικα:ديلروبا سلطانة) (Τούρκικα: *Dilruba Sultan*, 1594 - 1623) ήταν κόρη του σουλτάνου Μωάμεθ Γ΄ της Οθωμανικής Αυτοκρατορίας, ετεροθαλής αδελφή του Αχμέτ Α΄, αδελφή του Μουσταφά Α΄ και θεία των σουλτάνων Οσμάν Β΄, Μουράτ Δ΄ και Ιμπραήμ Α΄.

## Βιογραφία
Γεννήθηκε το 1594 στην Κωνσταντινούπολη, κόρη του σουλτάνου Μωάμεθ Γ΄ και της Χαλιμέ Σουλτάν.Το πραγματικό της όνομα είναι άγνωστο, ωστόσο, αρκετές σύγχρονες πηγές υποδηλώνουν ότι το όνομά της ήταν Ντιλρουμπά ή Ντιλμπέρ.

Ασκούσε κάποια επιρροή στα χαρέμια των αδελφών της, ειδικά κατά τη διάρκεια των τελευταίων χρόνων της βασιλείας του Αχμέτ Α΄ και κατά τη διάρκεια της βασιλείας του Μουσταφά Α΄, ο οποίος εφόσον ήταν ψυχικά άρρωστος, ήταν μια μαριονέτα που ελέγχοταν από τη μητέρα του, Χαλιμέ Σουλτάν, και τον Νταβούτ Πασά, ο οποίος ήταν παντρεμένος με την Ντιλρουμπά.

Ο Αχμέτ Α΄ ήταν ετεροθαλής αδελφός της Ντιλρουμπά, καθώς είχε γεννηθεί από μία άλλη σύζυγο του πατέρα της, την Χαντάν Σουλτάν. Ο Μουσταφά Α' είχε γεννηθεί από την ίδια μητέρα με την Ντιλρουμπά, την Χαλιμέ Σουλτάν.

Από την πλευρά της μητέρα της είχε δύο αδελφούς, τον Ηγεμόνα Μαχμούτ και τον Μουσταφά Α΄. Ο Ηγεμόνας Μαχμούτ εκτελέστηκε με διαταγή του πατέρα του, Μεχμέτ Γ', εξαιτίας των ιντριγκών της γιαγιάς του, Σαφιγιέ Σουλτάν, η οποία φοβόταν την δύναμη και το κύρος του Μαχμούτ, καθώς και την επιρροή της μητέρα του, Χαλιμέ Σουλτάν.

Ο συζυγός της Νταβούτ, έγινε Καπουντάν Πασάς (Ναύαρχος) για ένα σύντομο χρονικό διάστημα κατά τη διάρκεια της πρώτης βασιλείας του Μουσταφά Α΄ (1617-1618) και στη συνέχεια διορίστηκε Μεγάλος Βεζίρης στις 20 Μαϊου 1622 λόγω της επιρροής της μητέρας του Μουσταφά Α΄ και πεθεράς του Νταβούτ Χαλιμέ Σουλτάν. Ωστόσο, απολύθηκε στις 13 Ιουνίου 1622 και εκτελέστηκε τον Ιανουάριο του 1623.

Το ζευγάρι είχε δύο παιδιά, ένα γιο και μία κόρη. Ο κύριος λόγος για την εκτέλεση του, ήταν ο φόβος της Χαλιμέ για τις εξεγέρσεις που αντιμετώπιζε λόγω της εκτέλεσης του Οσμάν Β΄, ο οποίος εκτελέστηκε με απάνθρωπο τρόπο από τον Νταβούτ Πασά.

Είναι ευρέως πιστευτό ότι δολοφονήθηκε με διαταγή της Κιοσέμ Σουλτάν, η οποία ήταν σύζυγος του ετεροθαλούς αδελφού της, Αχμέτ Α΄. Αυτό συνέβη διότι ήταν εχθρός της Κιοσέμ, καθώς υποστήριζε τον αδελφό της, Μουσταφά Α΄, εναντίον του γιού της Κιοσέμ, Μουράτ Δ΄.

Η Ντιλρουμπά πέθανε σε ηλικία 29 ετών το 1623 στην Κωνσταντινούπολη.

## Παραπομπές


## Πηγές
* Peirce, Leslie P.: *The Imperial Harem: Women and Sovereignty in the Ottoman Empire*, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları: *Ottoman History with Illustrations*, Nesil Publications, 15η έκδ., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Μιστέκοι

Οι **Μιστέκοι** (ισπανικά: **Mixtecos,** προφορά: [misˈtekos]  είναι αρχαίος λαός του Μεξικού που απόγονοί τους ζουν μέχρι σήμερα στις ομόσπονδες πολιτείες Γκερρέρο και Οαχάκα. Η γλώσσα που μιλούν είναι συγγενική με αυτή των Ζαποτέκων με τους οποίους ήρθαν σε επαφή τον 9ο αι. Αρχικά εγκαταστάθηκαν στο κεντρικό Μεξικό τον 8ο αι. αλλά τον 10ο αι. αναγκάστηκαν να μετακινηθούν νοτιότερα, εξ΄αιτίας των Τολτέκων, προς τα εδάφη των Ζαποτέκων. Εκεί ίδρυσαν διάφορες πόλεις-κράτη, με πιο σημαντική τη Μίλτα. Μεταξύ 12ου και 14ου αι. απέκτησαν αξιόλογη θέση στο νοτιοδυτικό Μεξικό χάρις στην ισχυρή στρατιωτική δύναμή τους και κατάφεραν να παρεμποδίσουν την εισβολή των Τσιτσιμέκων καθώς και τις επεκτατικές προσπάθειες των Αζτέκων. Παρόλα αυτά, τελικά αναγνώρισαν την ηγεμονία των Αζτέκων, με τους οποίους αν και είχαν εμπορικές σχέσεις (βλ. Αζτέκοι) πάντα βρίσκονταν σε ανταγωνισμό. Όταν την άνοιξη του 1519 οι Ισπανοί κονκισταδόρες, με επικεφαλής τον Ερνάν Κορτές, έφτασαν στις ακτές του Μεξικού τους βοήθησαν στους πολέμους τους εναντίον των Αζτέκων (βλ. εισβολή των Ισπανών), αν και στις αρχές του 16ου αι. υποτάχθηκαν στην ισπανική κυριαρχία με αντάλλαγμα μια "επιφανειακή" εξουσία στους ηγεμόνες των διαφόρων πόλεων-κρατών στον λαό τους.

## Παραπομπές

Κατηγορία:Προκολομβιανοί πολιτισμοί της Κεντρικής Αμερικής
Demonaz Doom Occulta

Ο **Χάραλντ Νέιβνταλ** (*Harald Nævdal*), περισσότερο γνωστός με το ψευδόνυμο **Demonaz Doom Occulta** ή απλώς **Demonaz**, είναι Νορβηγός μουσικός. Απέσπασε φήμη ως κιθαρίστας του Νορβηγικού black metal συγκροτήματος Immortal έως το 1997. Πλέον έχει επιστρέψει στο συγκρότημα ως τραγουδιστής και κιθαρίστας.

## Μουσικά σχήματα
### Immortal

Αφού αποχώρησε από τους Old Funeral το 1989, ο Χάραλντ Νέιβνταλ σχημάτισε το death metal γκρουπ **Amputation**. Το 1991, έχοντας αλλάξει το στυλ τους σε black metal και έχοντας πλέον σχηματίσει τους **[[Immortal]]** ο τραγουδιστής και μπασίστας Abbath, ο κιθαρίστας Demonaz και ο ντράμερ Armagedda κυκλοφόρησαν το πρώτο τους EP και το 1992 το πρώτο τους άλμπουμ, *[[Diabolical Fullmoon Mysticism]]*. Μετά την αποχώρηση του Armagedda ο Abbath ανέλαβε και τα ντραμς μέχρι το άλμπουμ *Blizzard Beasts* του 1997, το οποίο παρουσίασε τον ντράμερ Horgh-ο οποίος παραμένει στο γκρουπ μέχρι και σήμερα. Αυτό ήταν και το τελευταίο άλμπουμ με τον Νέιβνταλ, καθώς η τενοντίτιδά του δεν του επέτρεπε να παίξει κιθάρα στην ταχύτητα που χρειαζόταν η μουσική των Immortal. Συνέχισε, ωστόσο, να γράφει τους στίχους για όλα τα άλμπουμ της μπάντας και έχει εμφανιστεί σε όλα τα μουσικά βίντεο.

Το 2015 ο Abbath αποχώρησε έπειτα από δικαστική μάχη για τα δικαιώματα της μπάντας και δήλωσε τη διάλυση του συγκροτήματος. Οι Immortal, ωστόσο, αποφάσισαν να συνεχίσουν χωρίς αυτόν. Ο ντράμερ Horgh και ο μπασίστας Apollyon, μαζί με τον Νέιβνταλ που επέστρεψε ως κιθαρίστας και τραγουδιστής, ετοιμάζουν τον νέο τους δίσκο.

### Σόλο καριέρα

Ο Νέιβνταλ έχει το προσωπικό του σχήμα, στο οποίο συμμετέχουν τα περισσότερα μέλη των I. Αυτός παρέχει τα κύρια φωνητικά. Ο πρώτος του δίσκος, *March of the Norse*, κυκλοφόρησε το 2011.

### Άλλα

Ο Νέιβνταλ είναι στιχουργός για τα συγκροτήματα Immortal, I και για το προσωπικό του σχήμα.

## Θέματα στίχων

Αντίθετα από συνηθισμένα black metal θέματα, οι στίχοι του Νέινταλ επικεντρώνονται σε θέματα όπως παγωμένα τοπία. Για έμπνευση κάνει περίπατους στην εξοχή, κοντά στο Μπέργκεν.

## Δισκογραφία
**Με τους [[Immortal]]**:
* *[[Diabolical Fullmoon Mysticism]]* (1992)
* *Pure Holocaust* (1993)
* *Battles in the North* (1995)
* *Blizzard Beasts* (1997)

**Σόλο**:
* *March of the Norse* (2011)

## Παραπομπές


Κατηγορία:Νορβηγοί μουσικοί
Live From The Jungle

Το ***Live from the Jungle*** είναι το δεύτερο EP του αμερικανικού hard rock συγκροτήματος Guns N' Roses. Κυκλοφόρησε αποκλειστικά στην Ιαπωνία το 1988.

## Σχετικά

Ο τίτλος του δίσκου δεν έχει προσδιοριστεί ακριβώς. Φαίνεται να φέρει το όνομα του συγκροτήματος, αφού μόνο η φράση ***Guns N' Roses*** αναγράφεται στο εξώφυλλο. Ωστόσο αναφέρεται συχνά ως ***Live from the Jungle***. Αυτό συμβαίνει γιατί το ιαπωνικό αυτοκόλλητο φέρει την φράση "ライブ・フロム・ザ・ジャングル ガンズ・アンド・ローゼズ", δηλαδή "Live from the jungle: Guns n' Roses".

Το εξώφυλλο είναι το αυθεντικό έργο που σχεδιάστηκε για το δίσκο *[[Appetite for Destruction]]*.

## Κομμάτια

## Προσωπικό

* Αξλ Ρόουζ - κύρια φωνητικά
* Slash - κιθάρα
* Ιζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς, κρουστά

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 1988
Μάικλ Τζένκινς

Ο **Μάικλ Τζένκινς**, γεννημένος στις 6 Σεπτεμβρίου 1986, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.

## Καριέρα
Ο Τζένκινς σπούδασε στο πανεπιστήμιο του Γουίνθροπ από το 2004 ως το 2008, παίζοντας συνολικά σε 133 αγώνες. Στις δύο τελευταίες σεζόν του αγωνίστηκε ως βασικός, σημειώνοντας 14,8 και 13,9 πόντους αντίστοιχα.

Ξεκίνησε την επαγγελματική του καριέρα στους Όλμπανι Πατρούνς για το CBA, όντας # 1 στο ντραφτ του πρωταθλήματος. Μετά από τρεις συμμετοχές αποχώρησε από την ομάδα και τον Φεβρουάριο του 2009 υπέγραψε στην Μπούντουτσνοστ, όπου κατέκτησε το νταμπλ στο Μαυροβούνιο.

Το 2009-10, φόρεσε την φανέλα των Τάιγκερς Τούμπινγκεν, κατακτώντας την δωδέκατη θέση στο πρωτάθλημα Γερμανίας, πριν συνεχίσει για δύο χρόνια στο Βέλγιο, αρχικά με την Λιέζ Μπασκέτ, μέχρι τον Ιανουάριο του 2011, και στην συνέχεια με την Όπτιμα Γκεντ για την σεζόν 2011-12.

Το καλοκαίρι του 2012, μετακόμισε στην Ιταλία και την Μπρέσια, αγωνιζόμενος στην Α2 Ιταλίας. Στις 12 Ιουλίου 2013, συνέχισε με την φανέλα της Καντού, σημειώνοντας 11,4 πόντους σε 16 παιχνίδια του Eurocup και 9,9 πόντους σε 32 παιχνίδια του ιταλικού πρωταθλήματος.

Τον Ιούλιο του 2014, συμμετείχε στο NBA Summer League με την ομάδα των Μπρούκλιν Νετς, όπου σε πέντε αγώνες σημείωσε 6,8 πόντους, 1,8 ριμπάουντ και 1,2 κλεψίματα κατά μέσο όρο. Στις 29 Σεπτεμβρίου του ίδιου έτους, υπέγραψε στους Οκλαχόμα Σίτι Θάντερ, αλλά αφέθηκε ελεύθερος 25 ημέρες αργότερα, έχοντας παίξει στους φιλικούς αγώνες της ομάδας πριν την κανονική σεζόν του ΝΒΑ. Στις αρχές Νοεμβρίου, συμφώνησε με τους Οκλαχόμα Σίτι Μπλου της NBA D-League, παίζοντας σε 14 αγώνες μέχρι τις 31 Δεκεμβρίου 2014, όταν και διέκοψε το συμβόλαιο του για να συνεχίσει στην Τουρκία.

Αφού αγωνίστηκε για το υπόλοιπο της σεζόν 2014-15 στην ομάδα της Ιστανμπούλ ΒΒ, κερδίζοντας τον διαγωνισμό τριπόντων του τουρκικού All-Star Game, το 2015-16, αγωνίστηκε και πάλι στο τουρκικό πρωτάθλημα, αυτή την φορά με την ομάδα της Τουρκ Τέλεκομ.

Στις 29 Ιουλίου 2016, υπέγραψε διετές συμβόλαιο με την ομάδα του Άρη. Με τους "κίτρινους" αγωνίστηκε στον τελικό του κυπέλλου Ελλάδας και έφθασε ως την φάση των 16 του Champions League, πριν αποδεσμευθεί στις 13 Μαρτίου του 2017.

## Παραπομπές


## Πηγές
* Michael Jenkins Basketball Player Profile
* Michael Jenkins Europe Stats | Basketball-Reference.com
* Michael Jenkins Stats, Bio - ESPN - ESPN.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές μαυροβουνιακών συλλόγων
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Τάιγκερς Τίμπινγκεν
Κατηγορία:Καλαθοσφαιριστές Οκλαχόμα Σίτι Μπλου
Στυλιανός Κιτριλάκης

Ο **Στυλιανός Κιτριλάκης** (1896 - Απρίλιος 1964), του Εμμανουήλ, ήταν Έλληνας στρατιωτικός. Υπηρέτησε ως αρχηγός ΓΕΕΘΑ την περίοδο 1952-54.

## Βιογραφία
Γεννήθηκε στην Αθήνα το 1896 και τέλειωσε την Στρατιωτική Σχολή Ευελπίδων και την Ανωτέρα Σχολή Πολέμου.
 Έλαβε μέρος σε όλους τους μεγάλους πολέμους, όπως στη Μικρασιατική Εκστρατεία και στον Πρώτο Παγκόσμιο Πόλεμο. Στις 17 Σεπτεμβρίου 1941 ανέλαβε επικεφαλής της αντιστασιακής οργάνωσης Όμηρος μαζί με τον αντισυνταγματάρχη Δόβα. 

Το 1948 ανέλαβε διοικητής του Β΄ Σώματος Στρατού, ως το 1949. Πήρε μέρος στην επιχείρηση στο Γράμμο.
Το 1952 διορίστηκε αρχηγός ΓΕΕΘΑ, ενώ ήταν Αντιστράτηγος. Αποστρατεύτηκε το 1954 και μετά την αποστρατεία του ήταν μέλος του συμβουλίου της ΔΕΗ.

Πέθανε από πνευμονικό οίδημα τον Απρίλιο του 1964 και κηδεύτηκε στην Αθήνα. Ήταν παντρεμένος με τη Μαρία Κοζάκη-Τυπάλδου και απέκτησαν 2 παιδιά.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Αντώνιος ο Αργείος

Ο **Αντώνιος ο Αργείος** είναι ποιητής της Ελληνικής Ανθολογίας. Εμφανίζεται με το επίγραμμα 102 του ένατου βιβλίου της Παλατινής Ανθολογίας με τα επιδεικτικά επιγράμματα και εκτιμάται ότι ήταν του 1ου αιώνα. Το επίγραμμα αυτό αφορά τις Μυκήνες, και βρίσκεται σε μια αλληλουχία τεσσάρων επιγραμμάτων για φημισμένα, αλλά ερημωμένα πια μέρη (επιγράμματα 101-104). Βρίσκεται επίσης και στην Ανθολογία του Πλανούδη στο L1.T.70 E.24 (Βιβλίο 1, Κεφάλαιο Ο, «εις πόλεις», Επίγραμμα 24, σελ. 325 στον τόμο 1 της έκδοσης του Γκρότιους), στο κεφάλαιο που έχει τίτλο «εις πόλεις». Το ύφος και το θέμα του επιγράμματος δείχνει ότι θα μπορούσε να ήταν μέρος του Στεφάνου του Φιλίππου του Θεσσαλονικέως, αλλά δεν υπάρχουν στοιχεία που να τεκμηριώνουν κάτι τέτοιο. Όσον αφορά  την ταυτότητά του, έχει αναφερθεί η πιθανότητα  να συμπίπτει με τον Αντώνιο το Θαλλό από τον Jacobs, κάτι σύμφωνα με τους Gow και Page (1968) δεν δικαιολογείται, δεδομένου ότι αυτός ο Αντώνιος ο Θαλλός ήταν από την Μίλητο. Δεδομένου ότι ο Αντώνιος αναφέρεται ως Αργείος, θεωρείται ότι ούτε και η εκτίμηση του Stadtmueller ότι θα μπορούσε να είχε γραφεί «ή Αλφειού» είναι πιθανή.

## Παραπομπές


## Εξωτερικοί σύνδεσμοι

*Μετάφραση του επιγράμματος του Αντωνίου του Αργείου στα αγγλικά, σελ. 237 στο The Greek anthology: as selected for the use of Westminster, Eton, and other public schools, George Burges, εκδ. H. G. Bohn, Λονδίνο, 1852

Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι Έλληνες επιγραμματοποιοί
Δημήτριος Σακελλάριος

Ο **Δημήτριος Σακελλάριος** τέλη του 18ου αι. δεύτερο ήμισυ του 19ου αι. γεννήθηκε  στην Καστοριά  και δραστηριοποιήθηκε στο Βουκουρέστι. Οι πληροφορίες είναι ελλιπείς. Αναφέρεται το 1836 από τον Κωνσταντίνο Μπέλιο να ασκεί τα καθήκοντά του προξένου στο Βουκουρέστι, αλλά και από τον ιστορικό A. Horvth. Έπαιξε αποφασιστικό ρόλο στην επάνοδο, κατά την Οθωνική περίοδο, στα πάτρια εδάφη του Φιλικού Εμμανουήλ Ξάνθου.
## Παραπομπές

## Εξωτερικοί σύνδεσμοι
Ημερολόγιο Κωνσταντίνου Μπέλιου «Σεβαστή Ξάνθου»
Κατηγορία:Πρόξενοι
Κατηγορία:Καστοριανοί
Κατηγορία:Μακεδόνες
Χριστιάνα Σουρβίνου-Ίνγουντ

Η **Χριστιάνα Σουρβίνου-Ίνγουντ** (26 Φεβρουαρίου 1945 - 19 Μαΐου 2007) ήταν πανεπιστημιακός στον τομέα της αρχαιοελληνικής θρησκείας και μια από τις πιο σημαίνουσες Ελληνίστριες. 

Γεννήθηκε στο Βόλο το 1945 αλλά μεγάλωσε στην Κέρκυρα. Σπούδασε στο Εθνικό και Καποδιστριακό Πανεπιστήμιο Αθηνών και ξεκίνησε την έρευνα της στη Μυκηνολογία στη Ρώμη και αργότερα στην Αθήνα. Αποφοίτησε από την Οξφόρδη το 1973 με διδακτορικό δίπλωμα στο Μινωικό πολιτισμό και τη Μυκηναϊκή πίστη στη μετά θάνατον ζωή. Υπήρξε λέκτορας στο Πανεπιστήμιο του Λίβερπουλ (1976-78) και επιβλέπων συνεργάτις στο Πανεπιστημιακό Κολλέγιο της Οξφόρδης (1990-95). Ακόμη εργάστηκε ως μελετήτρια Κλασικής Λογοτεχνίας στο Πανεπιστήμιο του Ρέντινγκ (1995-98). Σύμφωνα με το Τμήμα Κλασικών Σπουδών του Πανεπιστημίου του Ρέντινγκ η αναγνωρισμένη υπεροχή της Σουρβινού-Ίνγουντ στις σπουδές της Ελληνικής θρησκείας είχε μια διαρκή συμβολή στην έρευνα του Τμήματος και το πεδίο αυτό παραμένει έως και σήμερα ένα από τα δυνατά του σημεία.

## Παραπομπές


## Πηγές
*Νεκρολογία - The Telegraph
*Νεκρολογία - The Guardian.

Κατηγορία:Ελληνιστές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 20ού αιώνα
Κώστας Σούκουλης

Ο **Κώστας Σούκουλης** (15 Ιανουαρίου 1951 - 14 Μαρτίου 2024) ήταν Συνεργαζόμενος Ερευνητής στο Εργαστήριο Έιμς *(Ames Laboratory)* και Διακεκριμένος Ομότιμος Καθηγητής Φυσικής στο Πολιτιακό Πανεπιστήμιο της Άιοβα στον τομέα της Θεωρητικής Φυσικής Συμπυκνωμένης Ύλης και Οπτικής. 

## Βιογραφία
Γεννήθηκε στις 15 Ιανουαρίου 1951, στον Άγιο Ιωάννη Κορινθίας. Έλαβε το πτυχίο του από το Πανεπιστήμιο Αθηνών το 1974, το μεταπτυχιακό (1975) και το διδακτορικό (1978) του στη Φυσική από το Πανεπιστήμιο του Σικάγου. Από το 1978 έως το 1981 εργαζόταν στο Τμήμα Φυσικής του Πανεπιστημίου της Βιρτζίνια. Στη συνέχεια, για τρία χρόνια (1981-84) εργάστηκε στην εταιρεία *[[Exxon]] Research and Engineering Co*, και από το 1984 εργαζόταν στο Πολιτειακό Πανεπιστήμιο της Αϊόβα και το Εργαστήριο Έιμς. Επίσης, από το 1984 έως τον θάνατό του ήταν μέλος του Ινστιτούτου Ηλεκτρονικής Δομής και Λέιζερ του Ιδρύματος Τεχνολογίας και Έρευνας (ΙΗΔΛ-ΙΤΕ) στο Ηράκλειο Κρήτης. Απεβίωσε στις 14 Μαρτίου 2024 σε ηλικία 73 ετών.

## Έρευνα
Ο Σούκουλης και οι συνεργάτες του στο Εργαστήριο Έιμς του Πολιτιακού Πανεπιστημίου της Αϊόβα πρότειναν το 1990 και το 1994, τον φωτονικό κρυσταλλικό σχεδιασμό (δικτύωμα διαμαντιού και δομή από σωρό ξύλου, αντίστοιχα), ο οποίος έδωσε το μεγαλύτερο αμφικατευθυντικό φωτονικό φάσμα. Πολλές επιστημονικές ομάδες ανά τον κοσμό χρησιμοποιούν ακόμη τη δομή του με σωρούς ξύλου για την κατασκευή φωτωνικών κρυστάλλων σε οπτικά μήκη κύματος, την ενίσχυση της τυχαίας εκπομπής και την παραγωγή νανολέιζερ με χαμηλή τιμή κατωφλίου. Ο Σούκουλης και ο Βέγκενερ *(Wegener)* αναπαριστούν μαγνητικές αποκρίσεις και αρνητικό δείκτη διάθλασης σε οπτικές συχνότητες σε μετα-υλικά, που δεν υπάρχουν σε φυσική ύλη. Σε άλλα πεδία έρευνας του περιλαμβάνονται το φως και ο εντοπισμός Άντερσον, τυχαία λέιζερ, η γραφίνη και η πλασμονική.

## Βραβεύσεις

*Είναι συνεργάτης της Αμερικανικής Εταιρείας Φυσικών (APS), της Αμερικανικής Εταιρείας Οπτικών (OSA) και του Αμερικανικού Συνδέσμου για την Πρόοδο της Επιστήμης (AAAS).
*Είναι κάτοχος του *Βραβείου Έρευνας Χούμπολτ* (2002) και ο πρώτος κάτοχος της τιμητικής έδρας Φυσικής "Frances M. Craig" του Πολιτιακού Πανεπιστημίου της Αϊόβα (2007).
*Μοιράστηκε το *Βραβείο Ντεκάρτ* από την Ευρωπαϊκή Ένωση με τους Τζον Πέντρι, Ντέιβιντ Σμιθ, Εκμέλ Οζμπάι και Βέγκενερ το 2005, για τη συνεισφορά του στα μετα-υλικά.
*Επίτιμος Διδάκτωρ του Πανεπιστημίου Βρίγιε στις Βρυξέλλες (2011).
*Σούκουλης, Πέντρυ και Σμιθ είναι κάτοιχοι του *Βραβείου APS James C. McGroddy Prize* του 2013 για την «ανακάλυψη των μετα-υλικών».
*Κάτοχος του *Βραβείου Μαξ Μπορν* 2014 από την Αμερικανική Εταιρεία Οπτικών.
*Το 2014 και το 2015 εξελέγη στους καλύτερους ερευνητές από το Reuters.
*Κάτοχος του Μεταλλίου *Rolf Landauer* της Διεθνούς Εταιρείας ETOPIM (2015).

## Παραπομπές


## Εξωτερικοί σύνδεσμοι
*Επιστημονική Ομάδα Κώστα Σούκουλη - Ames LAB-ISU
*Επιστημονική Ομάδα Κώστα Σούκουλη - IESL-FORTH
*Βίντεο: Ο Κώστας Σούκουλης για τα μετα-υλικά

Κατηγορία:Έλληνες φυσικοί
Κατηγορία:Ελληνοαμερικανοί επιστήμονες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Αχιλλέας Καϊμακλίου (ποδόσφαιρο)

Ο **Αχιλλέας Καϊμακλίου** ήταν κυπριακή ποδοσφαιρική ομάδα με έδρα το Καϊμακλί, συνοικία του Δήμου Λευκωσίας. Ιδρύθηκε το 1943. Αποτελεί μέρος του αθλητικού συλλόγου Αχιλλέας Καϊμακλίου, ο οποίος διαθέτει καλαθοσφαιρικό τμήμα ενώ παλαιότερα διέθετε και πετοσφαιρικό τμήμα. Ο Αχιλλέας Καϊμακλίου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου. Χρώματα της ομάδας ήταν το μπλε και το άσπρο.

## Ιστορία
Ο Αχιλλέας δημιούργησε ποδοσφαιρική ομάδα από την ίδρυση του. Το ποδοσφαιρικό τμήμα ήταν το σημαντικότερο του σωματείου μέχρι την ίδρυση του καλαθοσφαιρικού. Το 1960, ο Αχιλλέας μαζί με άλλα οκτώ σωματεία της επαρχίας Λευκωσίας, ίδρυσαν την Εθνική Ποδοσφαιρική Ομοσπονδία Περιφέρειας Λευκωσίας (ΕΠΟΠΛ). Την περίοδο 1961-62 ο Αχιλλέας αναδείχθηκε πρωταθλητής της ΕΠΟΠΛ. Το 1964 ο Αχιλλέας αποφάσισε να συμμετάσχει στο πρωτάθλημα της Αθλητικής Ποδοσφαιρικής Ομοσπονδίας Εθνικόφρονων Σωματείων Προαστίων Λευκωσίας (ΑΠΟΕΣΠ). Την περίοδο 1967-68 αναδεικνύεται πρωταθλητής ΑΠΟΕΣΠ. Η ποδοσφαιρική ομάδα εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1968, ως ομάδα Β΄ κατηγορίας.

Στην πρώτη συμμετοχή της στα πρωταθλήματα της ΚΟΠ, την περίοδο 1968-69 τερμάτισε στην 11η θέση του πρωταθλήματος Β΄ κατηγορίας. Την επόμενη περίοδο υποβιβάστηκε στη Γ΄ κατηγορία. Παρέμεινε στη Γ΄ κατηγορία ως την περίοδο 1978-79 που υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΕΠΟΠΛ.

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Αχιλλέας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι επανεντάχθηκε στις τάξεις της ΚΟΠ. Εντάχθηκε στον όμιλο Λευκωσίας-Κερύνειας. Την περίοδο 1985-86 τερμάτισε στην 11η θέση. Παρέμεινε στη Δ΄ κατηγορία έως την περίοδο 1987-88 που τερμάτισε στην τελευταία θέση του ομίλου του και υποβιβάστηκε στα αγροτικά πρωταθλήματα.

Τέλη της δεκαετίας του 1970 είχε αρχίσει η λειτουργία της καλαθοσφαιρικής ομάδας με αποτέλεσμα να αυξηθούν τα έξοδα του σωματείου, γεγονός που οδήγησε στη μετέπειτα κατάργηση του ποδοσφαιρικού τμήματος.




1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Αχιλλέας συμμετείχε στον Α΄ όμιλο.
2Η Δ΄ κατηγορία ήταν χωρισμένη σε τρεις ομίλους. Ο Αχιλλέας συμμετείχε στον όμιλο Λευκωσίας-Κερύνειας.


## Τίτλοι
* Πρωτάθλημα ΕΠΟΠΛ (2): 1961, 1962
* Πρωτάθλημα ΑΠΟΕΣΠ (3): 1965, 1968, 1981
* Κύπελλο ΑΠΟΕΣΠ (1): 1982

## Δείτε επίσης
* Ποδόσφαιρο στην Κύπρο

## Παραπομπές


## Βιβλιογραφία
* 

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1943
Κατάλογος νομαρχών Ιωαννίνων

Ο **Νομάρχης Ιωαννίνων** ήταν ο διορισμένος (πριν το 1947 και από το 1955 μέχρι το 1994) και εκλεγμένος (από το 1995 μέχρι το 2010) άρχων του '''Νομού Ιωαννίνων''' της Περιφέρειας Ηπείρου, του ελληνικού κράτους.

Σύμφωνα με αναφορές στον Τύπο, η νομαρχία λειτουργούσε και πριν το 1955. Επειδή όμως τα Γιάννενα ήταν έδρα της Γενικής Διοικήσεως Ηπείρου, η νομαρχία καταργήθηκε το 1954 (τελευταίος νομάρχης ήταν ο Χρήστος Κιτσίδης που απολύθηκε για τον λόγο αυτό). Παρόμοιες απολύσεις νομαρχών έγιναν και στα Χανιά και στη Θεσσαλονίκη.

Η νομαρχία ιδρύθηκε ξανά το 1955, με πρώτο νομάρχη τον Παύλο Βεντουρή.

Οι Νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι Νομάρχες ήταν αιρετοί.

Η Νομαρχία Ιωαννίνων σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη των Ιωαννίνων.

## Ονόματα Νομαρχών Ιωαννίνων πριν το 1955
*Μουσταφά Ζίχνη Πασάς 1911 (παραιτήθηκε το 1911)
...
*Νικόλαος Αντωνακέας  1936-1937
*Ρήγας Ρηγόπουλος 1947-1948
*Στέφανος Νίκογλου 1949 - 1951
*Χρήστος Κιτσίδης 1951-

## Διορισμένοι Νομάρχες Ιωαννίνων

## Αιρετοί Νομάρχες Ιωαννίνων

### Αντιπεριφερειάρχες Π.Ε. Ιωαννίνων

## Εξωτερικοί σύνδεσμοι
*Η ιστορία του κτιρίου της Περιφέρειας Ηπείρου (πρώην Νομαρχία Ιωαννίνων)

## Δείτε επίσης
:Κατηγορία:Νομάρχες Ιωαννίνων

## Παραπομπές


Κατηγορία:Περιφερειακή ενότητα Ιωαννίνων
Ιωαννινα
The Roots of Guns N' Roses

Το ***The Roots of Guns N' Roses*** είναι ένα άλμπουμ των Hollywood Rose, μιας μπάντας η οποία αποτέλεσε βάση για τη δημιουργία του αμερικανικού hard rock συγκροτήματος Guns N' Roses.

## Σχετικά

Το άλμπουμ περιλαμβάνει demo του συγκροτήματος στην αυθεντική τους εκδοχή και σε remix από τον πρώην κιθαρίστα των Guns N' Roses Γκίλμπυ Κλαρκ και τον ντράμερ των Cinderella Φρεντ Κούρι.

Στα κομμάτια "Shadow of your Love" και "Reckless Life" κιθάρα παίζει ο αυθεντικός κιθαρίστας των Guns N' Roses, Τρέισι Γκανς.

Τα κομμάτια "Reckless Life" και "Anything Goes" ηχογραφήθηκαν αργότερα από τους Guns N' Roses. Το "Reckless Life" εμφανίστηκε στο EP *[[Live ?!*@ Like a Suicide]]* και το "Anything Goes" στο άλμπουμ *[[Appetite for Destruction]]*.

## Κομμάτια
#**Killing Time** (*Chris Weber, W. Axl Rose*)
#**Anything Goes** (*Rose, Jeffrey Isbell, Weber*)
#**Rocker** (*Weber, Rose*)
#**Shadow of Your Love** (*Rose, Isbell, Paul Tobias*)
#**Reckless Life** (*Rose, Isbell*)

Τα κομμάτια 6-10 αποτελούν τα remix του Γκίλμπυ Κλαρκ, ενώ τα κομμάτια 11-15 τα remix του Φρεντ Κούρι.

## Προσωπικό

**Hollywood Rose**:
* Αξλ Ρόουζ - φωνητικά
* Ίζυ Στράντλιν - κιθάρα
* Κρις Γουέμπερ - κιθάρα
* Τζόννυ Κρέις - ντραμς

**Επιπλέον μουσικοί**:
* Τρέισι Γκανς - κιθάρα στα "Shadow of Your Love" και "Reckless Life".

Κατηγορία:Άλμπουμ του 2004
Θανάσης Μάτης

Ο **Θανάσης Μάτης** (1946 — 30 Ιουλίου 2015) ήταν Έλληνας γιατρός και πολιτικός, που διετέλεσε βουλευτής με το ΠΑΣΟΚ.

## Βιογραφικά στοιχεία
Γεννήθηκε το 1946. Σπούδασε ιατρική και ειδικεύτηκε στη γυναικολογία.

## Πολιτική σταδιοδρομία
Εξελέγη βουλευτής Τρικάλων με το ΠΑΣΟΚ στις εκλογές του Νοεμβρίου του 1989, αλλά η εκλογή του ακυρώθηκε τον Μάρτιο του 1990, με αποτέλεσμα την έδρα του να καταλάβει ο Ιωάννης Ζιάγκας. Επανεξελέγη βουλευτής με το ΠΑΣΟΚ το 1993, το 1996 και το 2000 (στις 9 Απριλίου, αντικαθιστώντας τη Σούλα Μερεντίτη).

Τα τελευταία χρόνια της ζωής του υπέφερε από ασθένεια. Πέθανε τον Ιούλιο του 2015 και η σορός του αποτεφρώθηκε, κατά την επιθυμία του.
## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Τρικάλων
Πρωτάθλημα πετοσφαίρισης Μαυροβουνίου γυναικών

Το **Πρωτάθλημα Πετοσφαίρισης Μαυροβουνίου Γυναικών** (μαυροβουνιακά: *Prve lige Crne Gore za žene*) είναι ένα πρωτάθλημα του Μαυροβουνίου για γυναικείους συλλόγους πετοσφαίρισης. Στο Σύστημα πρωταθλημάτων πετοσφαίρισης του Μαυροβουνίου, είναι το πρωταρχικό πρωτάθλημα της χώρας και διοργανώνεται από την Ομοσπονδία Πετοσφαίρισης του Μαυροβουνίου (Odbojkaški savez Crne Gore). Το πρωτάθλημα αποτελείται από 10 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (Druga liga).

Το πρωτάθλημα διοργανώθηκε για πρώτη φορά το 2006 μετά την διάλυση της Σερβίας και του Μαυροβουνίου και μαζί με το Πρωτάθλημα Πετοσφαίρισης της Σερβίας αντικατέστησε το ομώνυμο Πρωτάθλημα Πετοσφαίρισης Γυναικών που είχε διοργανωθεί για πρώτη φορά το 1992. Πριν από αυτό οι ομάδες συμμετείχαν στο Πρωτάθλημα Πετοσφαίρισης της Γιουγκοσλαβίας που διήρκησε από το 1941 έως το 1991. Οι αγωνιστικές περίοδοι διαρκούν από τον Οκτώβριο μέχρι τον Απρίλιο (κανονική περίοδος και πλέι-οφ) με τις ομάδες να παίζουν 18 αγώνες η κάθε μία (κανονική περίοδος). Οι σύλλογοι του πρωταθλήματος έχουν δικαίωμα συμμετοχής στις ευρωπαϊκές διοργανώσεις και στο Κύπελλο BVA της Βαλκανικής Ομοσπονδίας Πετοσφαίρισης (Balkan Volleyball Association).

Από την έναρξη του Πρωταθλήματος του Μαυροβουνίου το 2006, 3 ομάδες έχουν κερδίσει τον τίτλο: Λούκα Μπαρ (8), Γκάλεμπ Μπαρ (2) και Μπούντουτσνοστ Ποντγκόριτσα (1). Η τρέχουσα πρωταθλήτρια είναι η Λούκα Μπαρ, η οποία κέρδισε τον τίτλο την περίοδο 2016−17.
## Πρωταθλητές
### Κάτοχοι τίτλου

* 2006–07: Λούκα Μπαρ
* 2007–08: Λούκα Μπαρ
* 2008–09: Λούκα Μπαρ
* 2009–10: Γκάλεμπ Μπαρ
* 2010–11: Γκάλεμπ Μπαρ
* 2011–12: Μπούντουτσνοστ Ποντγκόριτσα

* 2012–13: Λούκα Μπαρ
* 2013–14: Λούκα Μπαρ
* 2014–15: Λούκα Μπαρ
* 2015–16: Λούκα Μπαρ
* 2016–17: Λούκα Μπαρ

### Σύνολο τίτλων

## Δείτε επίσης
*Κύπελλο Μαυροβουνίου

## Παραπομπές


## Εξωτερικοί Σύνδεσμοι
* Επίσημη ιστοσελίδα της Ομοσπονδίας Πετοσφαίρισης του Μαυροβουνίου

Κατηγορία:Αθλητισμός στο Μαυροβούνιο
Κατηγορία:Πετοσφαίριση στο Μαυροβούνιο
Κατηγορία:Εθνικά πρωταθλήματα πετοσφαίρισης
The "Civil War" EP

Σε ορισμένες χώρες στις οποίες δεν κυκλοφόρησε το single για το κομμάτι **[[Civil War (τραγούδι)|Civil War]]** του συγκροτήματος Guns N' Roses, κυκλοφόρησε EP για το ίδιο τραγούδι. Το ***The "Civil War" EP*** κυκλοφόρησε το 1993 από την Geffen Records. Περιλαμβάνει κομμάτια από τα άλμπουμ *[[Use Your Illusion I]]* και *[[Use Your Illusion II|II]]*, μαζί με μία συνέντευξη του κιθαρίστα Slash. Κάθε αντίτυπο ήταν αριθμημένο ξεχωριστά.

## Κομμάτια
**Βρετανική έκδοση**:

**Γερμανική έκδοση**:

**Ιαπωνική έκδοση**:

## Προσωπικό

* Αξλ Ρόουζ - φωνητικά
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς στο "Civil War"
* Ματ Σόρουμ - ντραμς, κρουστά
* Ντίζυ Ριντ - πιάνο, φωνητικά

Κατηγορία:Δισκογραφία των Guns N' Roses
Κατηγορία:Άλμπουμ του 1993
Κιμπάχα

thumb|800px|center|Τοπίο στην Κιμπάχα.

Η **Κιμπάχα** *(Kibaha)* είναι μια πόλη με 23.050 κατοίκους (2002), η οποία βρίσκεται στην ανατολική Τανζανία. Είναι η πρωτεύουσα της Περιφέρειας Πουάνι (Pwani Region). Βρίσκεται στην Περιοχή Κιμπάχα *(Kibaha District)*, μία από τις 6 περιοχές της Περιφέρειας Πουάνι *(Pwani Region)*.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Πουάνι

## Σημειώσεις

;Παραπομπές σημειώσεων


## Παραπομπές


## Πηγές
* Kibaha District Homepage for the 2002 Tanzania National Census

Κατηγορία:Κατοικημένες περιοχές στην Περιφέρεια Πουάνι
Κατηγορία:Περιφερειακές πρωτεύουσες στην Τανζανία
Aframomum corrorima

Το φυτό ***Aframomum corrorima*** είναι ένα είδος στην οικογένεια των Ζιγγιβερίδων *(Zingiberaceae)* όπου ανήκει και η πιπερόριζα. Το μπαχαρικό, γνωστό ως *korarima*, **Αιθιοπικό κάρδαμο** ή **ψευδοκάρδαμο**, 
προέρχεται από τους σπόρους του φυτού (συνήθως αποξηραμένους) και χρησιμοποιείται εκτενώς στις κουζίνες της Αιθιοπίας και Ερυθραίας.

Είναι ένα συστατικό στο μπερμπερέ *(berberē)*, μιτμίτα *(mitmita)*, *awaze* και άλλα μείγματα μπαχαρικών και χρησιμοποιείται επίσης για τη βελτίωση της γεύσης του καφέ.

Στην Αιθιοπική βοτανική ιατρική, οι σπόροι χρησιμοποιούνται ως τονωτικό, ως διαλύων τα αέρια του στομάχου και ως καθαρτικό.

Το φυτό είναι εγγενές στην Τανζανία, δυτική Αιθιοπία (στην περιοχή: της Λίμνης Τάνα και του *Gelemso*), νοτιοδυτικό Σουδάν, δυτική Ουγκάντα.

Καλλιεργείται τόσο στην Αιθιοπία όσο και στην Ερυθραία.

## Εικόνες

Αρχείο:KororimaWhole02.jpg|Καρποί *kororima* τοποθετούνται σε βάζο για κονιοποίηση και άλεση.
Αρχείο:KororimaGround.jpg|Λοβοί *kororima* έχουν κονιορτοποιηθεί, έτσι ώστε οι σπόροι μπορεί να αφαιρεθούν.


## Δείτε επίσης
* Ελεττάρια
* Καρδάμωμον το γνήσιον
* Κάρδαμο (χόρτο)
* Μαύρο κάρδαμο

## Παραπομπές


## Εξωτερικοί σύνδεσμοι
*  Ecocrop: Aframomum corrorima (Food and Agriculture Organization (FAO))

Κατηγορία:Ζιγγιβεροειδή
Κατηγορία:Φυτά που χρησιμοποιούνται στην παραδοσιακή αφρικανική ιατρική
Κατηγορία:Χλωρίδα της Αιθιοπίας
Κατηγορία:Χλωρίδα του Νοτίου Σουδάν
Κατηγορία:Χλωρίδα της Τανζανίας
Κατηγορία:Χλωρίδα της Ουγκάντα
Κατηγορία:Καλλιέργειες που προέρχονται από την Αιθιοπία
Κατηγορία:Μπαχαρικά
Κατηγορία:Αιθιοπική κουζίνα
Κατηγορία:Κουζίνα Ερυθραίας